Bratislava, 15.1.2024

# **Vysvetlenie súťažných podkladov č. 1**

V rokovacom konaní so zverejnením na predmet zákazky „**Riadiaci a komunikačný systém verejného osvetlenia**“, ktoré bolo vyhlásené verejným obstarávateľom Technické siete Bratislava, a.s., Primaciálne nám. 1, 814 99 Bratislava (ďalej len „verejný obstarávateľ“) vo Vestníku verejného obstarávania č. 258/2023 zo dňa 28.12.2023 pod značkou 39818 - MRT, verejný obstarávateľ poskytuje na otázky záujemcu nasledovné vysvetlenie:

**Otázka č. 1:**

V prílohe č. 1 – Opis predmetu zákazky v časti „Základná špecifikácia RM-RVO a správy zariadení   
RM-RVO“ verejný obstarávateľ požaduje zabezpečenie Backoffice platformy bodom „j) SOC – certifikovaný a akreditovaný národným/medzinárodným CSIRT,  24/7 trvalá prítomnosť operátora, okamžitá reakcia na bezpečnostnú  hrozbu, útok alebo incident“.

Požiadavka na akreditáciu SOCu CSIRTom sa aplikuje v prípade špecifických projektov v oblasti kritickej infraštruktúry. Dôkazom toho je, že na Slovensku sú iba 3 certifikované CSIRT SOCy (MOSR, NBU, MIRRI), medzi nimi ani jeden komerčný. V okolitých krajinách platí to isté. Súhlasíme   
a oceňujeme, že verejný obstarávateľ kladie dôraz na informačnú bezpečnosť, a to aj pomocou nasadenia SOCu. Požiadavku na akreditovaný SOC CSIRTom ale považujeme za neopodstatnenú   
a limitujúcu. Žiadame preto o odstránenie tejto požiadavky a zmenu v tomto bode:

„j) SOC –  24/7 trvalá prítomnosť operátora, okamžitá reakcia na bezpečnostnú  hrozbu, útok alebo incident“.

**Odpoveď č. 1:**

Na Slovensku je k dnešnému dňu 8 akreditovaných CSIRT teamov (zoznam: [https://www.trusted-introducer.org/directory/country\_A.html](https://eur02.safelinks.protection.outlook.com/?url=https%3A%2F%2Fwww.trusted-introducer.org%2Fdirectory%2Fcountry_A.html&data=05%7C02%7Cklusa.adrian%40energotel.sk%7C9404ff1e7b2942e1e7f808dc15d4f187%7C988223d2296143688b56a03d798cf8d8%7C1%7C0%7C638409251529286688%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=4iO614PxoIgJPMqBtbZbV1KBtiAxoCUZoVWqmmhoxz4%3D&reserved=0)). V okolitých krajinách – Česká Republika 22 akreditovaných teamov, Rakúsko 6 akreditovaných teamov, Poľsko 22 akreditovaných teamov. Z tohto dôvodu požiadavku na akreditáciu CSIRT teamu považujeme za opodstatnenú a nelimitujúcu hospodársku súťaž.

Tieto tímy poskytujú služby SOC už dnes prevádzkovateľom základnej služby (mestá, obce, nemocnice, komerčné podniky...) a aj iným komerčným subjektom, ktoré mali záujem o zvýšenie kybernetickej bezpečnosti.

Riadenie verejného osvetlenia z hľadiska povahy služby, napĺňa potrebu najvyšších štandardov pre zabezpečenia funkčnosti služby. Nedostupnosť služby verejného osvetlenia má dopad na chod mesta a bezpečnosť občanov. Preto verejný obstarávateľ vyžaduje, aby poskytovateľ prevádzkoval dohľadové centrum kybernetickej bezpečnosti (SOC), nepretržite sedem dní v týždni, 24 hodín denne (7x24x365).

Zároveň uvádzame, že ide o požiadavku na predmet zákazky, ktorá môže byť predmetom rokovaní v ďalších fázach tejto zákazky so záujemcami, ktorí preukážu splnenie podmienok účasti a predložia základnú ponuku. Nejde teda o podmienku účasti, ktorá by musela byť preukázateľne splnená pre to, aby záujemca postúpil do druhej fázy zákazky, a teda aby bol vyzvaný na predloženie základnej ponuky.

**Otázka č. 2:**

V prílohe č. 1 – Opis predmetu zákazky v časti „Základná špecifikácia RM-S a správy zariadení RM-S“, verejný obstarávateľ požaduje zabezpečenie Backoffice platformy bodom „j) SOC – certifikovaný a akreditovaný národným/medzinárodným CSIRT,  24/7 trvalá prítomnosť operátora, okamžitá reakcia na bezpečnostnú  hrozbu, útok alebo incident“.

Požiadavka na akreditáciu SOCu CSIRTom sa aplikuje v prípade špecifických projektov v oblasti kritickej infraštruktúry. Dôkazom toho je, že na Slovensku sú iba 3 certifikované CSIRT SOCy (MOSR, NBU, MIRRI), medzi nimi ani jeden komerčný. V okolitých krajinách platí to isté. Súhlasíme   
a oceňujeme, že verejný obstarávateľ kladie dôraz na informačnú bezpečnosť, a to aj pomocou nasadenia SOCu. Požiadavku na akreditovaný SOC CSIRTom ale považujeme za neopodstatnenú   
a limitujúcu.

Žiadame preto o odstránenie tejto požiadavky a zmenu v tomto bode:

„j) SOC –  24/7 trvalá prítomnosť operátora, okamžitá reakcia na bezpečnostnú  hrozbu, útok alebo incident“.

**Odpoveď č. 2:**

Na Slovensku je k dnešnému dňu 8 akreditovaných CSIRT teamov (zoznam: [https://www.trusted-introducer.org/directory/country\_A.html](https://eur02.safelinks.protection.outlook.com/?url=https%3A%2F%2Fwww.trusted-introducer.org%2Fdirectory%2Fcountry_A.html&data=05%7C02%7Cklusa.adrian%40energotel.sk%7C9404ff1e7b2942e1e7f808dc15d4f187%7C988223d2296143688b56a03d798cf8d8%7C1%7C0%7C638409251529286688%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=4iO614PxoIgJPMqBtbZbV1KBtiAxoCUZoVWqmmhoxz4%3D&reserved=0)). V okolitých krajinách – Česká Republika 22 akreditovaných teamov, Rakúsko 6 akreditovaných teamov, Poľsko 22 akreditovaných teamov. Z tohto dôvodu požiadavku na akreditáciu CSIRT teamu považujeme za opodstatnenú a nelimitujúcu hospodársku súťaž.

Tieto tímy poskytujú služby SOC už dnes prevádzkovateľom základnej služby (mestá, obce, nemocnice, komerčné podniky...) a aj iným komerčným subjektom, ktoré mali záujem o zvýšenie kybernetickej bezpečnosti.

Riadenie verejného osvetlenia z hľadiska povahy služby, napĺňa potrebu najvyšších štandardov pre zabezpečenia funkčnosti služby. Nedostupnosť služby verejného osvetlenia má dopad na chod mesta a bezpečnosť občanov. Preto verejný obstarávateľ vyžaduje, aby poskytovateľ prevádzkoval dohľadové centrum kybernetickej bezpečnosti (SOC), nepretržite sedem dní v týždni, 24 hodín denne (7x24x365).

Zároveň uvádzame, že ide o požiadavku na predmet zákazky, ktorá môže byť predmetom rokovaní v ďalších fázach tejto zákazky so záujemcami, ktorí preukážu splnenie podmienok účasti a predložia základnú ponuku. Nejde teda o podmienku účasti, ktorá by musela byť preukázateľne splnená pre to, aby záujemca postúpil do druhej fázy zákazky, a teda aby bol vyzvaný na predloženie základnej ponuky.

**Otázka č. 3:**

V súťažných podkladoch – Riadiaci a komunikačný systém VO sa v časti G „Podmienky účasti“ v bode 3.3 vyžaduje minimálna úroveň štandardu formou certifikácie ISO 22301 Business Continuity Management System:

Žiadame verejného obstarávateľa o odôvodnenie tejto požiadavky. Vzhľadom k predmetu obstarávania sa nám táto požiadavka zdá ako neprimeraná a neopodstatnená. Pokiaľ ide o zabezpečenie chodu systému, je požiadavka na ISO 27001 opodstatnená a dostačujúca, v prípade ak chce verejný obstarávateľ väčšiu istotu plnenia požiadaviek na kybernetickú bezpečnosť, odporučili by sme doplnenie požiadavky na manažéra kybernetickej bezpečnosti. Žiadame preto o odstránenie tejto požiadavky.

**Odpoveď č. 3:**

ISO 27001 je medzinárodný štandard pre riadenie informačnej bezpečnosti v organizáciách. Poskytuje rámec pre implementáciu bezpečnostných opatrení a postupov, aby organizácie chránili svoje informácie pred neoprávneným prístupom, zmenou, zničením a ďalšími bezpečnostnými hrozbami   
v kybernetickom priestore.

ISO 22301 je medzinárodný štandard pre riadenie kontinuity podnikania, poskytujúci organizáciám rámec na identifikáciu a minimalizáciu dopadov krízových situácií na ich podnikateľské operácie. Zaoberá sa plánovaním, implementáciou a testovaním opatrení na zabezpečenie rýchlej obnovy kritických podnikových procesov.

Táto norma nerieši informačnú alebo kybernetickú bezpečnosť, ale zavedenie procesov na zabezpečenie kontinuity podnikania, t. j. plynulé poskytovanie výsledných služieb poskytovaných objednávateľovi s kvalitou a dostupnosťou podľa dohodnutého SLA. Na tento parameter má okrem informačnej a kybernetickej bezpečnosti vplyv zabezpečenie personálu, priestorov, napájania, prevádzkový monitoring, kvantifikovanie a zabezpečenie náhradných dielov, profylaxie a odstraňovanie zistených nedostatkov, ktoré môžu byť potenciálnym zdrojom nedostupnosti služby a zavedenie procesov súvisiacich s uvedenými činnosťami.

Aj keď medzi týmito normami môže byť isté prekrytie, jedná sa o rôzne štandardy a požiadavky. Návrh na doplnenie požiadavky na manažéra kybernetickej bezpečnosti považujeme za rozšírenie požiadaviek v oblasti kybernetickej bezpečnosti zastrešenej normou ISO 27001, ktorá je podľa verejného obstarávateľa postačujúca. Vzhľadom na iné zameranie normy ISO 22301 však nepovažujeme jej nahradenie manažérom kybernetickej bezpečnosti za adekvátne. Pôvodnú požiadavku preto považujeme za primeranú a opodstatnenú.

**Otázka č. 4:**

V súťažných podkladoch – Riadiaci a komunikačný systém VO sa v časti G „Podmienky účasti“ v bode 3.3 vyžaduje minimálna úroveň štandardu formou certifikácie ISO 45001 Poskytovanie základných služieb v zmysle zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov – služby:

ISO 45001 je medzinárodne uznávaná norma na používanie účinného systému riadenia bezpečnosti   
a ochrany zdravia pri práci (BOZP) a preto nechápeme súvislosti s doplnením „Poskytovanie základných služieb v zmysle zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov – služby“. Žiadame o vysvetlenie tejto požiadavky.

**Odpoveď č. 4:**

Verejný obstarávateľ vypúšťa požiadavku na daný ISO certifikát.

**Otázka č. 5:**

V súťažných podkladoch – I. fáza zákazky - 3.2

a) Záujemca predloží zoznam osôb určených na plnenie Zmluvy a požadované doklady o ich odbornej praxi.  
Minimálna úroveň štandardov: c) CompTia Security+ (core knowledge of cybersecurity) alebo ekvivalent.

Certifikát Manažéra kybernetickej bezpečnosti, ktorý spĺňa kvalifikačné požiadavky stanovené zákonom č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov a v súlade s Certifikačnou schémou NBÚ SR, sa uznáva ako ekvivalent CompTia Security+ certifikátu?

**Odpoveď č. 5:**

CompTIA Security+ je zamerané na technickú stránku nasledovných tém (dostupné napr. [TU](https://training.alef.com/sk/comptia-security.p9759.html?variant_id=49315&gad_source=1&gclid=EAIaIQobChMIsubt0sbhgwMV-qWDBx0b_A7NEAAYASAAEgLdivD_BwE)):

* Hrozby, útoky a zraniteľnosti
* Technológie a nástroje
* Architektúra a návrh
* Riadenie identity a prístupu
* Riadenie rizík
* Kryptografia a PKI

Certifikácie Manažéra kybernetickej bezpečnosti, je zameraný najmä na vedomosti umožňujúce zabezpečiť výkon Manažéra kybernetickej bezpečnosti, podľa zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov, procesnú   
a organizačnú stránku kybernetickej bezpečnosti a súlad s relevantnou legislatívou. Certifikát Manažéra kybernetickej bezpečnosti, ktorý spĺňa kvalifikačné požiadavky stanovené zákonom č. 69/2018 Z. z.   
o kybernetickej bezpečnosti a o zmene a doplnení niektorých zákonov v znení neskorších predpisov nie je ekvivalentom k požadovanému certifikátu.

Verejný obstarávateľ na základe tejto otázky záujemcu však prehodnotil znenie danej podmienky účasti a upravil jej znenie, a to nasledovne:

„Záujemca v rámci predloženého zoznamu osôb preukáže, že tieto disponujú min. nasledovnými certifikátmi:

1. CompTia Security+ (core knowledge of cybersecurity) alebo certifikátom Manažéra kybernetickej bezpečnosti, ktorý spĺňa kvalifikačné požiadavky stanovené zákonom č. 69/2018 Z. z.   
   o kybernetickej bezpečnosti a o zmene a doplnení niektorých zákonov v znení neskorších predpisov a je v súlade s certifikačnou schémou Národného bezpečnostného úradu SR alebo podľa ekvivalentného právneho predpisu v inom štáte ako SR, alebo ekvivalent.

**Otázka č. 6:**

Po preštudovaní všetkých podkladov k súťaži na dodávku „Riadiaceho a komunikačného systému“ sme vyhodnotili, že dokážeme naplniť požiadavky na osobné postavenie aj všetky technické požiadavky   
v opise predmetu zákazky vo vysokej kvalite a prínose pre verejného obstarávateľa.

Na splnenie jedného bodu z podmienok „Technickej a odbornej spôsobilosti“ využijeme spoluprácu   
so zahraničným subjektom, v rámci EÚ. Z dôvodu časovej náročnosti administratívneho procesu zabezpečenia dokladov preukazujúcich splnenie podmienok účasti osobného postavenia   
od zahraničnej právnickej osoby, vrátane úradných prekladov týchto dokladov, Vás žiadame   
o predĺženie lehoty na predkladanie žiadostí o účasť o 14 kalendárnych dní.

**Odpoveď č. 6:**

Verejný obstarávateľ predlžuje lehotu na predkladanie žiadostí o účasť do 30.1.2024 do 9:00 hod..

**Otázka č. 7:**

V prípade, že technická a odborná spôsobilosť bude preukazovaná prostredníctvom kapacít zahraničnej právnickej osoby so sídlom v Európskej únii, ktorá nepodniká na území Slovenskej republiky, je nutné predložiť výpis zo slovenského registra trestov právnickej osoby danej zahraničnej právnickej osoby (vedenom Generálnou prokuratúrou SR) a výpisy zo slovenského registra trestov všetkých osôb, ktoré sú štatutárnym orgánom, členom štatutárneho orgánu alebo prokuristom danej zahraničnej právnickej osoby?

Ak sa výpis z registra trestov právnickej osoby vydanom Generálnou prokuratúrou SR vyžaduje, postačuje namiesto výpisu predložiť čestné vyhlásenie danej zahraničnej právnickej osoby, že daná právnická osoba nebola v Slovenskej republike právoplatne odsúdená, čo je možné overiť v Zozname právoplatne odsúdených právnických osôb vedenom Generálnou prokuratúrou SR na web stránke: <https://esluzby.genpro.gov.sk/zoznam-odsudenych-pravnickych-osob>?

**Odpoveď č. 7:**

Záujemca v takomto prípade predkladá výpisy z registra trestov za príslušné právnické a fyzické osoby vydávané v krajine sídla, miesta podnikania alebo obvyklého pobytu danej osoby, resp. doklad, ktorý je vydávaný v tejto krajine a preukazuje požadované skutočnosti.

Príklad: právnická osoba má sídlo v Maďarsku, jej štatutár má miesto obvyklého pobytu na Slovensku a jej prokurista má miesto obvyklého pobytu v Českej republike. Záujemca za túto tzv. tretiu osobu podľa § 34 ods. 3 zákona o verejnom obstarávaní predloží:

* výpis z registra trestov za právnickú osobu vydaný v Maďarsku a
* výpis z registra trestov za fyzickú osobu štatutára vydaný na Slovensku a
* výpis z registra trestov za fyzickú osobu prokuristu vydaný v Českej republike.

V tejto súvislosti sa ustanovenia § 32 ods. 4 a 5 zákona o verejnom obstarávaní použijú primerane.

**Otázka č. 7:**

V rámci preukazovania splnenia podmienok účasti verejný obstarávateľ v súťažných podkladoch v časti G „Podmienky účasti“ v bode 3 „Technická a odborná spôsobilosť“ podľa bodu 3.3 písm. c) požaduje, aby záujemca preukázal, že disponuje nasledovným certifikátom:

„c) ISO 45001 Poskytovanie základných služieb v zmysle zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov – služby.“

Uvedenú požiadavku považujeme za nezrozumiteľnú, resp. zmätočnú. Norma ISO 45001 je normou upravujúcou systémy riadenia bezpečnosti a ochrany zdravia pri práci (BOZP) bez zjavného vzťahu   
k základným službám v zmysle citovaného zákona č. 69/2018, resp. príslušnému zoznamu základných služieb vedenému NBU. V rámci tejto požiadavky verejný obstarávateľ ani nepripustil predloženie ekvivalentu (chýba poznámka „alebo ekvivalent“).

Vzhľadom na uvedené žiadame, aby verejný obstarávateľ uviedol/vysvetlil, či trvá na predložení certifikátu ISO 45001, resp. akým certifikátom môžu záujemcovia preukázať splnenie podmienky účasti uvedenej v súťažných podkladoch v časti G, v bode 3.3 písm. c) v celom jej rozsahu, ak verejný obstarávateľ spojil dve vecne nesúvisiace požiadavky a zároveň nepripustil využitie akéhokoľvek ekvivalentu. Vysvetlenie verejného obstarávateľa považujeme za nevyhnutné pre vyhotovenie žiadosti o účasť tak, aby bez pochybností spĺňala všetky podmienky stanovené v súťažných podkladoch.

**Odpoveď č. 7:**

Verejný obstarávateľ poukazuje na odpoveď č. 4.

**Otázka č. 8:**

V Súťažných podkladoch – I. fáza zákazky, časť G. Podmienky účasti, bod 3.3 písmeno c) Verejný obstarávateľ pri minimálnej úrovni štandardov uvádza: Záujemca preukáže, že disponuje min. nasledovnými certifikátmi:

c) ISO 45001 Poskytovanie základných služieb v zmysle zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov – služby.

Certifikát ISO 45001 je certifikátom manažérstva bezpečnosti a ochrany zdravia pri práci, pričom Verejný obstarávateľ pri požadovanom certifikáte ISO 45001 uvádza text: Poskytovanie základných služieb v zmysle zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov – služby.

Žiadame Verejného obstarávateľa o vysvetlenie či požaduje predložiť certifikát ISO 45001 týkajúci   
sa manažérstva bezpečnosti a ochrany zdravia pri práci, alebo certifikát súvisiaci s poskytovaním základných služieb v zmysle zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov – služby.

**Odpoveď č. 8:**

Verejný obstarávateľ poukazuje na odpoveď č. 4.

**Otázka č. 9:**

V Zmluve o dodávke prvkov a poskytovaní služieb riadiaceho systému verejného osvetlenia mesta Bratislava a súvisiacich služieb v bode 1.1 pre definíciu a výklad pojmu „Rozsah služby“ je uvedené nasledovné:

Rozsah služby - znamená rozsah služby Konektivity, ktorý má Poskytovateľ poskytovať v príslušnom kalendárnom mesiaci určeného na základne rozsahu nainštalovaného počtu RM-S a RM-RVO v rámci sústavy Verejného osvetlenia.

Zároveň v predmetnej zmluve bod 5.2.1 písmeno (c) týkajúceho sa „Rozsahu pilotného projektu“   
je uvedené nasledovné:

(c) poskytovanie služieb Konektivity v rozsahu 3000 jednotiek služby Konektivity jedného (1)   
RM-S/mesiac a v rozsahu 90 jednotiek služby Konektivity jedného (1) RM-RVO/mesiac;

Žiadame verejného obstarávateľa o vysvetlenie, čo je myslené rozsahom 3000 jednotiek služby Konektivity jedného (1) RM-S/mesiac a rozsahom 90 jednotiek služby Konektivity jedného (1)   
RM-RVO/mesiac, keďže veličina rozsahu ani pojem jednotka služby Konektivity jedného (1)   
RM-S/mesiac, resp. RM-RVO/mesiac nie je zahrnutá do definície a výkladu pojmov uvedených v bode 1.1 predmetnej Zmluvy.

**Odpoveď č. 9:**

Jednotka služby Konektivity jedného RM-S/mesiac, resp. RM-RVO/mesiac, znamená súčet všetkých RM-S a RM-RVO na ktorých bude v danom časovom období poskytovaná konektivita počas pilotného projektu.

V prípade pilotného projektu, ktorý bude trvať 3 mesiace, bude potrebná konektivita pre 1000 RM-S/mesiac a 30 RM-RVO/mesiac (t. j. spolu za celú dobu trvania pilotného projektu: 3 mesiace x 1000 = 3000 jednotiek služby Konektivity) a pre 30 RM-RVO (t. j. 3 mesiace x 30 = 90 jednotiek služby Konektivity).

Rovnako sa uvedené ráta pri všetkých fázach plnenia.

**Otázka č. 10:**

Z dôvodu náročnosti a rozsahu si Vás dovoľujeme požiadať o predĺženie trvania tendra do 31.1.2024.

**Odpoveď č. 10:**

Verejný obstarávateľ poukazuje na odpoveď č. 6.

Verejný obstarávateľ zároveň precizuje znenie prílohy č. 1 – Opis predmetu zákazky a prílohy č. 3 - Zmluva o dodávke prvkov a poskytovaní služieb riadiaceho systému verejného osvetlenia.

Upravené znenia príslušných dokumentov sú vyznačené žltou farbou.

S pozdravom

Ing. Juraj Nyulassy

Predseda predstavenstva